Document ID: 31997R0815

KOMMISSIONENS FORORDNING (EF) Nr. 815/97 af 5. maj 1997 om ændring af forordning (EØF) nr. 3665/87 om fælles gennemførelsesbestemmelser for eksportrestitutioner for landbrugsprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 923/96 (2), særlig artikel 13, stk. 11, samt de tilsvarende bestemmelser i de øvrige forordninger om fælles markedsordninger for landbrugsprodukter, og
ud fra følgende betragtninger:
Artikel 23-26 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (3), senest ændret ved forordning (EF) nr. 82/97 (4), indeholder en definition af varer af ikke-præferenceoprindelse; det bør præciseres, at ved ydelse af eksportrestitutioner anses kun varer, der fuldt ud eller i det væsentligste er fremstillet i Fællesskabet, for at være af fællesskabsoprindelse;
Kommissionens forordning (EØF) nr. 3665/87 (5), senest ændret ved forordning (EF) nr. 495/97 (6), bør ændres i overensstemmelse hermed;
de berørte forvaltningskomitéer har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
Artikel 10, stk. 1, i forordning (EØF) nr. 3665/87 affattes således:
»1. Er ydelsen af restitution betinget af produktets fællesskabsoprindelse, skal eksportøren afgive erklæring herom i overensstemmelse med gældende fællesskabsregler.
Ved ydelse af restitution er produkter af fællesskabsoprindelse, hvis de fuldt ud er fremstillet i Fællesskabet, eller hvis de undergik deres sidste væsentlige forarbejdning eller bearbejdning i Fællesskabet efter artikel 23 eller 24 i Rådets forordning (EØF) nr. 2913/92 (*)
(*) EFT nr. L 302 af 19. 10. 1992, s. 1.«
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes for transaktioner, som der antages en udførselsangivelse for fra dens ikrafttrædelsesdato.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. maj 1997.

Labels: 7
3
6